CELEX: C2006/165/28
Language: da
Date: 2006-07-15 00:00:00
Title: Sag C-200/06: Anmodning om præjudiciel afgørelse indgivet af Tribunal de première instance de Bruxelles den  4. maj 2006  — Raffinerie tirlemontoise SA mod Bureau d'intervention et de restitution belge (BIRB)

15.7.2006   
            
            
               DA
            
            
               Den Europæiske Unions Tidende
            
            
               C 165/16
            
         Anmodning om præjudiciel afgørelse indgivet af Tribunal de première instance de Bruxelles den 4. maj 2006 — Raffinerie tirlemontoise SA mod Bureau d'intervention et de restitution belge (BIRB)
   (Sag C-200/06)
   (2006/C 165/28)
   Processprog: fransk
   Den forelæggende ret
   Tribunal de première instance de Bruxelles.
   Parter i hovedsagen
   
      Sagsøger: Raffinerie tirlemontoise SA.
   
      Sagsøgt: Bureau d'intervention et de restitution belge (BIRB).
   Præjudicielle spørgsmål
   
               1)
            
            
               Foreskriver Kommissionens forordning nr. 314/2002 (1), for så vidt angår beregningen af produktionsafgiften, at der i finansieringsbehovet ikke medregnes de sukkermængder, som er indeholdt i forarbejdede produkter, som er blevet udført uden eksportrestitution? Er disse regler ugyldige under hensyn til artikel 15 i Rådets forordning nr. 1260/2001 om den fælles markedsordning for sukker (2) og under hensyn til proportionalitetsprincippet og princippet om forbud mod forskelsbehandling?
            
         
               2)
            
            
               Fastsætter Kommissionens forordning nr. 1775/2004 (3), nr. 1762/2003 (4), nr. 1837/2002 (5), nr. 1993/2001 (6) samt nr. 2267/2000 (7), en produktionsafgift for sukker, som beregnes ud fra et gennemsnitligt tab pr. udført ton, uden at tage hensyn til de mængder, der er udført uden restitution, skønt disse mængder skulle være indeholdt i den samlede mængde, der benyttes til at vurdere det samlede tab, der skal finansieres? Er disse forordninger ugyldige under hensyn til Kommissionens forordning nr. 314/2002, artikel 15 i Rådets forordning nr. 1260/2001 og proportionalitetsprincippet?
            
         
      (1)  Kommissionens forordning (EF) nr. 314/2002 af 20.2.2002 om gennemførelsesbestemmelser for kvoteordningen for sukker (EFT L 50, s. 40).
   
      (2)  Rådets forordning (EF) nr. 1260/2001 af 19.6.2001 om den fælles markedsordning for sukker (EFT L 178, s. 1).
   
      (3)  Kommissionens forordning (EF) nr. 1775/2004 af 14.10.2004 om fastsættelse for produktionsåret 2003/04 af produktionsafgifterne i sukkersektoren (EUT L 316, s. 64).
   
      (4)  Kommissionens forordning (EF) nr. 1762/2003 af 7.10.2003 om fastsættelse for produktionsåret 2002/03 af produktionsafgifterne for sukker (EUT L 254, s. 4).
   
      (5)  Kommissionens forordning (EF) nr. 1837/2002 af 15.10.2002 om fastsættelse for produktionsåret 2001/02 af produktionsafgifterne og koefficienten for tillægsafgiften for sukker (EFT L 278, s. 13).
   
      (6)  Kommissionens forordning (EF) nr. 1993/2001 af 11.10.2001 om fastsættelse for produktionsåret 2000/01 af produktionsafgifterne for sukker (EFT L 271, s. 15).
   
      (7)  Kommissionens forordning (EF) nr. 2267/2000 af 12.10.2000 om fastsættelse for produktionsåret 1999/2000 af produktionsafgifterne og koefficienten for beregning af tillægsafgiften for sukker (EFT L 259, s. 29).